**О Т Ч Е Т**

**ЗА ДЕЙНОСТТА НА НЧ „ИЗГРЕВ 1926 г. – БЕЛИ ОСЪМ”**

**ЗА 2019 ГОД**

Съгласно закона за Народните читалища и договор сключен с Община Троян всяко читалище до края на м. Март трябва да отчете своята дейност на общо събрание на членовете си.

Тазгодишното отчетно събрание на НЧ „ Изгрев 1926 год” с. Бели Осъм съвпада с края на мандата на сегашното ръководство и 2016-2019 год.Заставаме пред Вас с чувство на добре свършена работа, на защитени позиции и затвърден авторитет на работещо читалище в не твърде благоприятни финансови и материални условия за които по-късно ще стане въпрос в доклада.

През 2019 год след дългогодишни преписки с различни областни администрации, срещи и разговори с представители на общинската администрация е финализиран процеса по възстановяване собствеността на сградата в която НЧ „Изгрев 1926 год” осъществява своята дейност. От държавна собственост тя е прехвърлена на публична общинска собственост.Предстои обаче още работа тъй като за да станем реални собственици и ползватели трябва да платим една такса придобиване , която на настоящия етап е непосилна за нас, но продължаваме да търсим възможности за решение на въпроса.

През 2019 год. отбелязваме седем години на проекта „Глобални библиотеки”.За това време успяхме да помогнахме на много предимно възрастни хора да придобият умения за работа с компютър, извършваме копирни и други компютърни услуги.Редовно поддържаме страницата ни във Фейсбук със информация за събития,тематични материали, снимки и др. и се радваме на достатъчно одобрения за нашите инициативи а и по този начин търсим контакт с по-младите жители на селото.

Традиционно няма да се спирам на всички мероприятия и инициативи които сме провели през миналата година. – Бабин ден, , Баба Марта, именни дни, радостта на децата от срещата с Дядо Коледа, великденски и новогодишен празник и др По много поводи сме имали възможност да ги коментираме и сме правили оценка както на въздействието върху жителите и гостите на селото , така и приноса на читалището за запазване и развитие на традиционната българска култура

Конкретно обаче ще отбележа провеждането на първия лазарски празник.За радост на всички на нашата покана се отзоваха много малки и по-големи момиченца на само от Бели Осъм , но и гости в селото при роднини или при баба и дядо. Времето беше лошо но не ни попречи. Кметския кабинет се оказа тесен да побере всички. Лазарките облечени сносии, с кошничките накичени с цветя се представиха чудесно с песнички и стихотворение. Бабите от читалището им бяха приготвили традиционните яйца и други дребни подаръци. Такива получиха и от кметицата Милка Пенчева и от някой родители. Беше хубаво, цветно, весело. След общата снимка пуснахме цветни балони за радост на всички.началото е положено и тази година продължаваме във същия дух.

През 2019 год. продължихме традицията за националния празник 3 Март и на 2-ри Юни – Деня на Ботев заедно с кметството и клуба на пенсионера, да поднасяме венци и цветя на паметника на Стоян Българенчето-, и да участваме в тържествата с които отдаваме почит на загиналите за нашата свобода. На 2-ри за първи път след няколко годишна работа по издирване и систематизиране беше представена биографията на единствения Ботев четник от Бели Осъм –Пенчо Ралински.

В тържествата се включиха и ученици и младежи от Бели Осъм с рецитал и почетен караул- потвърждение на последователната политика която читалището провежда за привличане на млади хора.

За четвърта година организирахме летен празник включващ празника на билките - Еньов ден и Петров ден празник, който в нашия бит се свързва с овцевъдствотоНа чаша билков чай, парче вкусна баница прясно сирене, „бял мъж” и др. Всеки бе добре дошъл и минавайки под венеца направен от 71 вида билки се зареди със настроение. Гости на празника бяха децата и техните ръководители от центъра за обществена подкрепа в гр. ТроянАмбицията на ръководството е този празник да бъде популяризиран , да го наситим с ново съдържание , да се превърне в традиция и да стане ежегоден.

Както всяка година, така и тази вокалната група гостува и на общоселските празници в села от общината. Традиционно вокалната група както всяка година така и тази взе участие в един международен фолклорен фестивал. – това беше 25 издание на Балкан фолк фест България провел се в гр. Варна на сцената на фестивален и конгресен център.

През м. Юни читалището беше поканено и взе участие в научна конференция по тема „Материално и нематериално културно наследство на Община Троян” на която се представихме с 10 минутен филм и презентация на обичая „Ялова сватба”

Месец Септември както винаги – празник на сливата Масово участие: откриване на фестивала с химна,участие в дефилето изваряване и дегустация на традиционния мармалад и сливова ракия.запазена марка на самодейците от Бели Осъм. Готвихме и традиционни храни за предаването на Ути Бъчваров „Бързо, лесно, вкусно”

През 2019 год . продължи утвърдената вече практика да се изработват табла, витрини и тематични експозиции свързани с годишнини на писатели, поети, бележити българи , за 24 Май, за деня на народните будители и др.Библиотеката се обогати с нови книги от проведената дарителска кампания . Наши представители взеха участие по покана на издателката Ангелина Иванова в презентацията на книгата „Сказание за един род” на Марин Троянов.

Относно финансовото състояние на читалището – през 2019 год сме получили общо 14 418 лв в т.ч. 14283 лв. държавна субсидия

135 лв. до финансиране от Община Троян

590лв. собствени приходи –чл.внос, наем помещения и спонсорство

Към читалището работят 1,5 заети лица като държавна отговорност, затова и по-голяма част от разходите са за РЗ и осигуровки .Други разходи са за ел. енергия, такси и административни услуги и и др.Транспортни и други разходи за участие на групата са от дарения от фирми и частни лица.

Всичко това не бихме могли да реализираме и осъществим без подкрепата на спомоществователи и приятели на читалището, без всеотдайния труд на самодейците и подкрепата от техните семейства.В тази поредица значимо място заема Община Троян , и кметство с. Бели Осъм

През новата 2020 год. си поставяме нови по-амбициозни задачи.Да затвърдим авторитета на НЧ „Изгрев 1926 г” като културна институция и средище на нови изяви, като място на обществена и творческа дейност.Да се опитаме да възобновим и възстановим някои от дейностите, които по една или друга причина сме прекъснали.Да продължаваме да привличаме млади хора,Но преди всичко да успеем да ремонтираме и възстановим външната западна стена на читалищната сграда както и подмяна на цялата ел инсталация на сцената и зрителския салон за да може да се използва сцената.

Секретар на читалището :………………….

/Донка Банковска/